มีอะไรกันไม่ได้ป้องกัน แต่หลั่งนอก แล้วเราก็ไม่เสร็จ แต่ตอนนี้ประจำเดือนไม่มาเลยกำหนด10กว่าวันแล้ว แต่มีตกขาวขุ่นๆเหมือนนมข้น แบบนี้จะท้องไหมคะ กังวลมากเลยค่ะ
สวัสดีค่ะ การมีเพศสัมพันธ์โดยการหลั่งนอกยังคงมีโอกาสทำให้เกิดการตั้งครรภ์ได้สูงถึงประมาณ 4-20% จึงไม่ควรใช้วิธีดังกล่าวเพื่อคุมกำเนิดค่ะประจำเดือนที่ไม่มาเกิน 35 วันจากรอบก่อนไปแล้วถือว่าช้าผิดปกติ และอาจมีสาเหตุมาจากการตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลดังนั้นมีโอกาสที่จะตั้งครรภ์ได้ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป คร้งต่อไปขอกงารมีเพศสัมพันธ์ควรใส่ถุงยางอนามัยป้องกันไว้ตลอด หรือกินยาคุมแบบแผงรายเดือน แปะยาคุม ฝังยาคุม หรือฉีดยาคุมป้องกันไว้ก่อน